Timseɛreqt d ṣṣenf n wurar, yebna ɣef tuttra d tririt. Amseflid, ilaq fell-as ad d-yaf tiririt seg tbadut i as-d-yettunefken. Akken ad d-tili tririt, issefk ad nseqreb gar tugniwin yellan deg uḍris n tuttra n tmesɛreqt akken ad d-naf lmeqsud-ines. Ihi d axeddim, d axemmem ɣef tutlayt, tsawal i tmuɣli d uḥessen deg wayen i as-d yezzin i umdan, imi isental ɣef d-tettawi temseɛreqt d ayen yerzan tudert d-yezzin i umdan, d ayen yeqqnen ɣer tudert n tmetti taqbaylit.